Foto: Reuters Turkiya prezidenti Rajab Toyyib Erdo‘g‘an AQSh yetakchisi Donald Tramp bilan telefon orqali muloqot o‘tkazdi. Suhbat chog‘ida Suriya masalasi muhokama qilindi, deb xabar bermoqda Anadolu manbalarga asosan. Tomonlar ikki tomonlama munosabatlar masalasini, G‘azo sektordagi hodisalarni va terrorizm bilan kurashni muhokama etdi. Shuningdek ta’kidlanishicha, tomonlar o‘zaro muloqot davomida ikki davlat o‘rtasida hamkorlik va muvofiqlikni mustahkamlashga kelishib olgan. Avvalroq, BMT Xavfsizlik kengashi Isroil va G‘azo sektori chegarasidagi to‘qnashuvlardan so‘ng favqulodda yig‘ilishi o‘tkazishi haqida xabarlar tarqalgandi.